Diari Oficial de la Generalitat Valenciana


Sumari del DOGV 3384, del 01-12-1998 (1998/10368)

RESOLUCIÓ de 13 de novembre de 1998, de la Conselleria de Benestar Social, per la qual es modifiquen els crèdits destinats a finançar les ajudes regulades en les ordres de la Conselleria de Benestar Social de 20 de març, 10 de juny i 30 de juny de 1998.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3384

Data del DOGV
:   01-12-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/10346


Data del document
:   13-11-1998

Organisme emissor
:   Conselleria de Benestar Social

Tipus de document
:   Resolució

Anàlisi jurídica

RESOLUCIÓ de 13 de novembre de 1998, de la Conselleria de Benestar Social, per la qual es modifiquen els crèdits destinats a finançar les ajudes regulades en les ordres de la Conselleria de Benestar Social de 20 de març, 10 de juny i 30 de juny de 1998. [1998/Q10305]
  
El 3 d'abril de 1998 va ser publicada l'Ordre del 20 de març de 1998, de la Conselleria de Benestar Social (DOGV 3.217), per la qual es regulen i convoquen ajudes dirigides a la família i adopció. En aquesta ordre s'assignava, entre d'altres, al foment del Programa d'Adopcions i Acolliment Familiar, línia de subvenció 409/98, un import de 20.524.076 de pessetes.
  
D'altra banda, es publicaren també entre altres les següents ordres de la Conselleria de Benestar Social: Ordre de 10 juny de 1998 (DOGV 3.292), per la qual es convoquen els premis "La família ens uneix", línia 404/98, amb una consignació de 4.000.000 de pessetes, i Ordre de 30 de juny de 1998 (DOGV 3297), per la qual s'estableixen ajudes per a subvencionar la compra de llibres per a estudis universitaris, línia 408/98, amb una consignació de 5.000.000 de pessetes, i les matrícules universitàries de famílies especials, línia 412/98, amb una consignació de 9.000.000 de pessetes.
  
Atés que aquest exercici econòmic pressupostari està molt avançat, i tenint en compte que les ajudes sol·licitades, a càrrec de les convocatòries a què es fa referència, són inferiors a les consignacions establides inicialment, es considera necessari procedir a la seua minoració, i també donar nova publicitat als imports definitius destinats a aquestes, en els termes establits en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.
  
En consideració a tot el que s'hi ha exposat, aquesta Conselleria de Benestar Social ha acordat el següent:
  
1. Modificar les quanties destinades a finançar les ajudes regulades en les ordres de la Conselleria de Benestar Social i pels imports que es detallen a continuació:
  
Ordre de 20 de març de 1998, de la Conselleria de Benestar Social:
  
Línia 409/98 (Projecte 2504), "de Foment del Programa d'Adopcions i Acolliment Familiar", en 2.502.000 pessetes menys, i passa de 43.284.907 de pessetes a 92.037.559 pessetes.
  
Ordre de 10 de juny de 1998, de la Conselleria de Benestar Social:
  
Línia 404/98 (Projecte 2499), "de Foment Línies d'Investigació", en 2.800.000 pessetes menys, i passa de 4.000.000 de pessetes a 1.200.000 pessetes.
  
Ordre de 30 de juny de 1998, de la Conselleria de Benestar Social:
  
Línia 408/98 (Projecte 2503), "de Bosses de Llibres Universitat", en 4.700.000 pessetes menys, i passa de 5.000.000 de pessetes a 300.000 pessetes.
  
Línia 412/98 (Projecte 2507), "de Matrícules Universitàries", en 7.000.000 de pessetes menys, i passa de 9.000.000 de pessetes a 2.000.000 de pessetes.
  
2. Publicar aquesta resolució en el Diari Oficial de la Generalitat Valenciana.
  
Els crèdits resultants després d'aquesta modificació tenen caràcter màxim, i no es podran concedir subvencions una vegada esgotats aquests crèdits, circumstància que es farà pública en el Diari Oficial de la Generalitat Valenciana.